Pályázati felhívás

Tiszatenyő Községi Önkormányzat pályázatot hirdet a tulajdonában álló, a tiszatenyői ingatlan nyilvántartásban 339. hrsz-on felvett, 70 m2  területű, **Tiszatenyő, Alkotmány út 26/a. sz. alatti** **ingatlan bérbeadására**.

A pályázat iránt érdeklődők számára az önkormányzat lehetőséget biztosít a bérlemény **megtekintésére** **2024. február 1. napján 9-10 óra között**. Találkozó Tiszatenyő Községi Önkormányzat székhelyén, (Tiszatenyő, Alkotmány út 26. 1. sz. iroda.)

A bérleti díj minimális összege: 47 600,-Ft/hó (Áfa tv. 86. § (1) bek. l) pontja alapján adó alól mentes)

Az ajánlat kötöttségének ideje: 60 nap.

A bérleti jogviszony időtartama: határozott idő 5 évre.

A bérleti jogviszony várható kezdete: 2024.04.01.

**A pályázati feltételeket** az önkormányzati tulajdonú lakások és helyiségek bérletére, valamint elidegenítésükre vonatkozó egyes szabályokról szóló **9/2021. (IX.17.) önkormányzati rendelet 5. §-a (továbbiakban: lakásrendelet) tartalmazza.**

A pályázatot **2024. február 5-én 12 óráig** **történő beérkezéssel** **lehet benyújtani** **a lakásrendelet 5. sz. melléklete szerinti adatlapon** személyesen, vagy postai úton, zárt borítékban **„Tiszatenyő, Alkotmány út 26/a.”** megjelöléssel Tiszatenyő Községi Önkormányzat székhelyére (5082 Tiszatenyő, Alkotmány út 26).

A pályázati ajánlat kötelező tartalmi eleme:

* pályázó neve, címe
* ajánlott bérleti díj
* ajánlott bérleti díj előleg megfizetésének vállalása
* önkormányzati adóhatóságtól és az önkormányzati pénzügyi ügyintézőtől igazolás beszerzése, hogy Tiszatenyő Községi Önkormányzattal szemben sem adó-, sem egyéb tartozása nem áll fenn.
* nyilatkozat arról, hogy a pályázati feltételeket elfogadja

**A pályázat elbírálásának határideje:** A benyújtási határidőt követő Képviselő-testületi ülés

**Eredményhirdetés helye:** 5082 Tiszatenyő, Alkotmány út 26.

**Eredményhirdetés ideje:** A benyújtási határidőt követő Képviselő-testületi ülést követő 5 napon belül.

A pályázat kiírója azzal a pályázóval köt szerződést, aki a legelőnyösebb ajánlatot teszi. Azonos összegű ajánlat esetén a felajánlott bérleti díj előleg összege a döntő, ezen túl a jelentkezők közül sorsolással kiválasztott személyt kell kijelölni bérlőnek.

A pályázati kiírásban nem szereplő kérdésekben lakásrendelet pályázati eljárásra vonatkozó szabályai az irányadók.

Ajánlatkérő fenntartja a jogot a pályázati eljárás eredménytelenné nyilvánításának.

**Tiszatenyő Község Önkormányzata**